পারিবারিক ঐতিহ্য রক্ষাসহ মানবিক মূল্যবোধ সমুন্নত রাখার লক্ষ্যে পারিবারিক সম্প্রীতি, শ্রদ্ধাবোধ জাগিয়ে তোলার মাধ্যমে পরিবারকে উন্নয়নের একক হিসেবে প্রধান্য দিয়ে স্বীয় পরিবেশে স্বকর্মসংস্থানের সুযোগ সৃষ্টির লক্ষ্যে এ কর্মসূচি পালিত হয়ে আসছে। কর্মসূচির আওতায় ৫ জন সদস্যকে নিয়ে ১টি গ্রুপ এবং ৮ থেকে ১০টি গ্রুপ নিয়ে ১টি কেন্দ্র গঠন করা হয়। প্রতিগ্রুপের একজন গ্রুপ প্রধান এবং প্রতিকেন্দ্রে একজন কেন্দ্র প্রধান থাকেন। গ্রুপের প্রতি সদস্যকে ১ম দফায় ৮০০০ টাকা, ২য় দফায় ১০,০০০ টাকা, ৩য়দফায় ১২,০০০ টাকা, ৪র্থ দফায় ১৪,০০ ০টাকা এবং ৫ম দফায় ১৬,০০০ টাকা ঋণপ্রদান করা হয়ে থাকে। ঋণের সার্ভিস চার্জ ১০% যা ক্রমহ্রাসমান হারে প্রায় অর্ধেক এবং ঋণ পরিশোধের পর শেষ ২ কিস্তিতে পরিশোধ যোগ্য।